Haki martsipan, või, suhkur ja jahu puruseks, lisa vesi, sega kiiresti ühtlaseks (võid seda teha köögikombainis) ning suru lahtikäiva koogivormi põhjale ja servadele. Torgi kahvliga augud põhja ning toesta ääred fooliumiga. Küpseta 200-kraadises ahjus 15 minutit.  Pane pohlad, suhkur ja 0,5 dl vett potti. Kuumuta keemiseni ning keeda paar minutit, aeg-ajalt segades. Sega tärklis 0,25 dl veega, tõsta pott tulelt ning kalla pidevalt  segades tärklis potti. Kuumuta hetkeks. Võta mandlipõhi ahjust välja, eemalda foolium ja kalla natuke jahtunud pohlakissell põhjale.  Vahusta munavalged suhkruga (suhkur lisa vahustamise teisel poolel). Tõsta munavalgevaht kissellile (soovi korral puista peale mandlilaaste) ning küpseta 190-kraadises ahjus 10-12 minutit, kuni beseekate muutub kuldseks. Lase jahtuda.